ก่อนจะเป็นประจำเดือนทุกครั้งจะมีอาการปวดท้องน้อยเป็นช่วงๆ ปวดอยู่ในระดับที่ทนได้อาจจะมีบางครั้งที่จี๊ดขึ้นมาแบบหนักหน่อย ประจำเดือนมาสม่ำเสมอทุกเดือนค่ะ ตอนนี้อายุ19 อยากทราบว่าไม่ผิดปกติใช่มั้ยคะที่ปวดบ่อยๆแบบนี้
สวัสดีค่ะ pnp.luna,อาการปวดท้องก่อนการมีประจำเดือนนั้น เป็นอาการหนึ่งในกลุ่มอาการก่อนการมีประจำเดือน ซึ่งหากไม่ได้ปวดรุนแรง และไม่ได้ปวดต่อเนื่อง แม้ประจำเดือนจะหมดไปแล้ว ก็ถือว่าไม่ได้อันตรายอะไรค่ะอาการปวดท้อง รวมถึงอาการต่างๆ เกิดมาจากสาเหตุมาจากการเปลี่ยนแปลงระดับของฮอร์โมนเพศ และการเปลี่ยนแปลงของสารสื่อประสาทในสมอง ทำให้สามารถเกิดอาการต่างๆ ได้มากมายส่วนอาการปวดท้องในช่วงที่มีประจำเดือน หากยังอยู่ในช่วงวัยรุ่น ถือเป็นอาการปวดท้องชนิดปฐมภูมิ ซึ่งไม่ได้เกิดจากความผิดปกติของมดของมดลูกหรือรังไข่ เชื่อว่ามีสาเหตุมาจากสารพรอสตาแกลนดิน ที่หลั่งออกมาจากเยื่อบุโพรงมดลูกมากกว่าปกติ และมาออกฤทธิ์ที่มดลูก ทำให้มดลูกมีการบีบเกร็งตัวและเกิดอาการปวดที่บริเวณท้องน้อยดังนั้น หากอาการปวดท้องเป็นเฉพาะช่วงก่อนและขณะที่มีประจำเดือน เมื่อประจำเดือนหมดแล้วไม่มีอาการปวดท้องอีก รวมถึงลักษณะของประจำเดือนเป็นปกติดี คือไม่ได้มีปริมาณที่มากจนเกินไป ไม่ได้มานานเกิน 1 สัปดาห์ อาการปวดดังกล่าวก็ถือว่าไม่ได้อันตรายอะไรค่ะการดูแลตนเองในช่วงก่อนที่ประจำเดือนจะมา ได้แก่ งดเครื่องดื่มแอลกอฮอล์ เครื่องดื่มที่มีคาเฟอีนต่างๆ ทานอาหารที่มีประโยชน์ งดอาหารรสจัด ลดอาหารเค็ม ออกกำลังกายอย่างสม่ำเสมอ นอนพักผ่อนให้เพียงพอ หากเริ่มมีอาการปวด อาจใช้การประคบอุ่นที่ท้องน้อยช่วย หรืออาบร้ำอุ่น แช่น้ำอุ่น หากอาการปวดเป็นมาก อาจทานยา เช่น ไอบูโพรเฟน (ibuprofen), เมเฟนามิค แอซิด (mefenamic acid) เป็นต้น แต่หากอาการปวดเป็นรุนแรงขึ้นเรื่อยๆ ในทุกๆ รอบเดือน ไม่ทุเลาแม้ทานยา ก็ควรไปพบแพทย์ค่ะ